“เครือซีพี” มอบข้าวกล่อง “ครัวปันอิ่ม” สนับสนุนชาวมีนบุรี ฝ่าวิกฤตโควิด-19
สำนักงานเขตมีนบุรี จับมือ ซีพี-ซีพีเอฟ มอบข้าวกล่อง หน้ากากอนามัย เครื่องดื่มเพื่อสุขภาพ กาแฟ และขนม ภายใต้โครงการ “ครัวปันอิ่ม ซีพีร้อยเรียงใจ สู้ภัยโควิด-19” ในเขตมีนบุรี
6 ก.ย. 2564

สำนักงานเขตมีนบุรี ผนึกกำลัง เครือเจริญโภคภัณฑ์ และ บริษัท เจริญโภคภัณฑ์อาหาร จำกัด (มหาชน) หรือ CPF มอบข้าวกล่องอุ่นร้อนพร้อมทาน หน้ากากอนามัย เครื่องดื่มเพื่อสุขภาพ กาแฟ และขนม ภายใต้โครงการ “ครัวปันอิ่ม ซีพีร้อยเรียงใจ สู้ภัยโควิด-19” เพื่อช่วยแบ่งเบาภาระและบรรเทาความเดือดร้อนประชาชนตามชุมชนต่างๆ ในเขตมีนบุรี ร่วมฝ่าวิกฤตในครั้งนี้ไปด้วยกัน
ด้านนายฮำยา สีวงษ์สา เลขานุการ ชุมชนสุเหร่าบ้านเกาะ เปิดเผยว่า ข้าวกล่องที่ได้รับครั้งนี้จะนำมอบให้คนในชุมชน ในกลุ่มผู้ป่วยที่ติดเชื้อโควิดก่อน แล้วจึงเป็นผู้สูงอายุ  ผู้พิการ และผู้ป่วยติดเตียง ขอบคุณมากที่มาช่วยดูแลคนในชุมชน
ส่วนนายไพโรจน์ จันทะรอด ผู้อำนวยการเขตมีนบุรี เปิดเผยว่า จากสถานการณ์โควิดทำให้ได้เห็นน้ำจิตน้ำใจของพี่น้องคนไทย ของสถานประกอบการที่ยังมีศักยภาพ ฝากขอบคุณซีพี – ซีพีเอฟ ที่มาร่วมช่วยเหลือสังคม
ร่วมส่งกำลังใจกันได้ที่&gt;&gt; https://www.facebook.com/147486028615956/posts/4714203108610869/?d=n
